Peter Falconio

Ymwelydd Prydeinig oedd Peter Falconio a ddiflannodd yn niffeithdra Awstralia yng Ngorffennaf 2001, tra'n teithio efo'i gariadferch Joanna Lees. Mae pobl yn rhagdybio ei fod wedi marw. Roedd Peter yn 28 oed pan ddiflannodd ac roedd yn dod o Hepworth, Huddersfield, Swydd Efrog. Roedd Peter yn raddedig o Brifysgol Brighton. Er na ddarganfuwyd ei gorff erioed, cyhuddwyd Bradley John o'i lofruddiaeth yn 2005. Mae'r achos wedi denu llawer o sylw o gwmpas y byd.